Calabuch

Calabuch [kalaBUĈ] estas hispana filmo de 1956, reĝisorita de Luis García Berlanga. La titolo de la filmo estas rekte referenca al la nomo de la vilaĝo en kiu okazas la agado, fikcia loĝloko, malantaŭ kiu estas Peñíscola. Multaj lokanoj partoprenis kiel figurantoj en la filmo, helpis la produktoradon kaj ricevis enorman popularecon por la urbo, kiu nun estas grava turisma centro.«Y Peñíscola fue Calabuch». Las Provincias. 14a de novembro 2010. Konsultita la 1an de oktobro 2021. ​

 Intrigo 

Calabuch estas fikcia vilaĝo de la mediteranea hispana marbordo al kiu venas ekstravaganca profesoro George Hamilton (Edmund Gwenn), sciencisto kiu decidas "malaperi" kaj apartiĝis de siaj spacaj kaj militaj esploradoj. Post diversaj okupoj, li venas al loka ateliero pri pirotekniko. Kuraĝigita tiukadre de la paca kaj festa uzado de siaj konoj, inventas rakedon, kiu ebligos, ke Calabuch venku super la same fikcia rivala GuardamarEstas du veraj Guardamar en la regiono. en la konkurso de piroteknikaĵoj kiu okazas kadre de la patronfestoj. Tiom spektakla estas la rezulto, ke oni publikigas foton de la kreintoj en la provinca gazeto, kaj tiel oni malkovras la sekreton de la loĝloko kie kaŝiĝis la profesoro Hamilton, kiu estos alvokita reveni sialanden.En Aula Matemática

La filmo estis tute filmita en Peñíscola kaj tial ĝi montras interesajn bildojn de la tiama Peñíscola, farante ĝin dokumento de granda historia valoro. kadre de la 50a datreveno de la filmado en 2006, oni celebris omaĝon kaj al la reĝisoro kaj al la filmo kadre de la 18a Festivalo de Komedia Kino okazinta en Peñíscola.Berlanga convierte 'Calabuch' en leyenda en su regreso a Peñíscola. El País, 26a de majo 2006. ​

 Geaktoraro kaj roluloj 
 Edmund Gwenn ... Prof. Jorge Serra Hamilton
 Valentina Cortese ... Eloisa, instruistino
 Juan Calvo ... Matías
 Franco Fabrizi ... Langosta
 Félix Fernández ... Don Félix, la pastro
 Nicolás D. Perchicot ... Andrés
 Mario Berriatúa ... Juan
 Francisco Bernal ... Crescencio
 María Vico ... Teresa
 Isa Ferreiro ... Carmen
 Manuel Guitián ... Don Leonardo
 Casimiro Hurtado ... Antonio
 Pedro Beltrán ... Fermín
 Manuel Alexandre ... Vicente
 Manolo García ... Felipe (Lolo García)
 José Isbert ... Don Ramón
 José Luis Ozores ... Cucherito

 Referencoj 

 Eksteraj ligiloj 
 Pri la filmo, en la retejo Berlanga Film Museum.
 Pri la filmo , en la retejo  LeeLibros.
 Prezentado de la filmo kaj debato prie en la programo de Telemadrid Cine en blanco y negro, direktorita de José Luis Garci.
 Prezentado.
 Debato pri la filmo en la programo de La 2 (TVE) Versión española, direktorita de Cayetana Guillén Cuervo.



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1956
Kategorio:Komediaj filmoj
Kategorio:Valencilando